અમદાવાદ/નવી દિલ્હી, તા.7: વડાપ્રધાન નરેન્દ્ર મોદી આજે દિવાળીના પર્વ ઉપર ઉત્તરાખંડમાં જવાનો સાથે તહેવારની ઉજવણી કરવા માટે પહોંચ્યા હતા. જેમાં વડાપ્રધાન મોદી હેલીપેડ ઉપર ઉતર્યા બાદ ચાલીને કેદારનાથ ગયા હતા અને ત્યાં જળાભિષેક કર્યો હતો. જ્યારે મુખ્યપ્રધાન વિજય રૂપાણીએ દિવાળી પર્વ બનાસકાંઠા જિલ્લાના નડાબેટ નજીક આવેલા ભારત-પાકિસ્તાન બોર્ડર પર બીએસએફના જવાનો સાથે મનાવ્યું હતું અને જવાનોને દિપાવલીની શુભેચ્છાઓ પાઠવી હતી.